CELEX: 62007CB0225
Language: el
Date: 2008-07-03 00:00:00
Title: Υπόθεση C-225/07: Διάταξη του Δικαστηρίου (τρίτο τμήμα) της 3ης Ιουλίου 2008 — [αίτηση του Amtsgericht Landau/Isar (Γερμανία) για την έκδοση προδικαστικής αποφάσεως] — Ποινική διαδικασία κατά Rainer Günther Möginger (Άρθρο 104, παράγραφος 3, πρώτο εδάφιο του Κανονισμού Διαδικασίας — Οδηγία 91/439/ΕΟΚ — Αμοιβαία αναγνώριση αδειών οδηγήσεως — Αφαίρεση της άδειας οδηγήσεως — Προσωρινή απαγόρευση χορήγησης νέας άδειας οδηγήσεως — Ισχύς άδειας κτηθείσας σε άλλο κράτος μέλος κατά τη διάρκεια της περιόδου απαγόρευσης)

8.11.2008   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 285/11
            
         Διάταξη του Δικαστηρίου (τρίτο τμήμα) της 3ης Ιουλίου 2008 — [αίτηση του Amtsgericht Landau/Isar (Γερμανία) για την έκδοση προδικαστικής αποφάσεως] — Ποινική διαδικασία κατά Rainer Günther Möginger
   (Υπόθεση C-225/07) (1)
   
   (Άρθρο 104, παράγραφος 3, πρώτο εδάφιο του Κανονισμού Διαδικασίας - Οδηγία 91/439/ΕΟΚ - Αμοιβαία αναγνώριση αδειών οδηγήσεως - Αφαίρεση της άδειας οδηγήσεως - Προσωρινή απαγόρευση χορήγησης νέας άδειας οδηγήσεως - Ισχύς άδειας κτηθείσας σε άλλο κράτος μέλος κατά τη διάρκεια της περιόδου απαγόρευσης)
   (2008/C 285/18)
   Γλώσσα διαδικασίας: η γερμανική
   Αιτούν δικαστήριο
   Amtsgericht Landau/Isar
   Ποινική διαδικασία ενώπιον του αιτούντος δικαστηρίου κατά
   Rainer Günther Möginger
   Αντικείμενο
   Αίτηση για την έκδοση προδικαστικής αποφάσεως — Amtsgericht Landau/Isar — Ερμηνεία του άρθρου 8, παράγραφοι 2 και 4, της οδηγίας 91/439/ΕΟΚ του Συμβουλίου, της 29ης Ιουλίου 1991, για την άδεια οδηγήσεως (ΕΕ L 237, σ. 1) — Μη αναγνώριση από το κράτος μέλος κατοικίας της ισχύος της άδειας οδηγήσεως που απέκτησε ο κάτοχος της άδειας σε άλλο κράτος μέλος κατά τη διάρκεια περιόδου προσωρινής απαγόρευσης χορήγησης νέας άδειας οδηγήσεως στο κράτος μέλος κατοικίας
   Διατακτικό
   Το Δικαστήριο διατάσσει:
   Τα άρθρα 1, παράγραφος 2, και 8, παράγραφοι 2 και 4 της οδηγίας 91/439/ΕΟΚ του Συμβουλίου, της 29ης Ιουλίου 1991, για την άδεια οδηγήσεως, όπως τροποποιήθηκε με τον κανονισμό 1882/2003 του Ευρωπαϊκού Κοινοβουλίου και του Συμβουλίου, της 29ης Σεπτεμβρίου 2003, έχουν την έννοια ότι δεν αποκλείουν τη δυνατότητα κράτους μέλους να αρνηθεί να αναγνωρίσει το κύρος άδειας οδηγήσεως που εξέδωσε άλλο κράτος μέλος στην περίπτωση κατά την οποία ίσχυε ως προς τον κάτοχο της αδείας προσωρινή απαγόρευση χορηγήσεως νέας άδειας οδηγήσεως στο πρώτο κράτος μέλος. Δεν έχει σχετικώς σημασία ότι το ζήτημα του κύρους εγείρεται μετά την ημερομηνία εκπνοής της περιόδου κατά την οποία ίσχυε η απαγόρευση.
   
      (1)  ΕΕ C 183 της 4.8.2007.